Poika ja lähde (suom. O. Blomstedt)
Lähtehelle vihoin virkki poika:
 Lähde, niityn silmä, lemmen lähde!
 Tuhannesti muotoons' armahani
 Sini-povessas on silmäillynnä,
 Vaan sa sen et sulo-kuvaa vaali,
 Säilytä et muotoo impyeni.
 Hän kun poistuu, pois on kuvansakin,
 Ja ma etsin suotta sitä sitten.
 Rankaisenko sua, lemmon lähde,
 Sekoanko, kaivanko sun kuiviin,
 Talloanko kauniit kukka-reunas?

 Lähde taasen rukoili ja lausui:
 Poika, miksi rankaisisit mua,
 Aaltoin sekaisit ja loisit kuiviin,
 Tallaisit mun kauniit kukka-reunain?
 Minä veen on vieno tytär vainen,
 Lämmint' ei oo veri-suonta mulla,
 Lempee mull' ei muille, muill' ei mulle;
 Pahempipa kun ei sun povessas,
 Oman poves lämpö-lähtehessä
 Kultas kuva viikompahan viivy,
 Kuin hän kukkan' ompi silmäis eessä.

Oskar Blomstedt

Lähde: Mansikoita ja mustikoita I (1859).

Oskar Blomstedt
Johan Ludvig Runeberg
Runot
Mansikoita ja mustikoita
1859